ธรณีพิโรธ! เขย่าตุรกี-ซีเรีย ยอดตายทะลุ 1,400 ศพ บาดเจ็บกว่า 5 พันราย
ธรณีพิโรธ! เขย่าตุรกี-ซีเรีย วันเดียว 3 ครั้ง! ขนาด 7.5 แมกนิจูด ยอดตายทะลุ 1,400 ศพ บาดเจ็บกว่า 5,000 ราย
ธรณีพิโรธ! เขย่าตุรกี-ซีเรีย วันเดียว 3 ครั้ง! ขนาด 7.5 แมกนิจูด ยอดตายทะลุ 1,400 ศพ บาดเจ็บกว่า 5,000 ราย
6 ก.พ. 2566

ผู้สื่อข่าวรายงานว่า ตุรกียังคงเผชิญเหตุแผ่นดินไหวอย่างต่อเนื่องในวันนี้(6 ก.พ.66) หลังจากเกิดแผ่นดินไหวรุนแรง 7.8 แมกนิจูดในเวลา 04.17 น.ตามเวลาท้องถิ่น ก่อนที่จะเกิดแผ่นดินไหวอีกครั้งขนาด 7.6 แมกนิจูดในเวลาต่อมา ซึ่งสร้างความเสียหายต่อ 10 จังหวัดทางใต้และตะวันออกเฉียงใต้ของประเทศ
ล่าสุด สำนักงานสำรวจธรณีวิทยาสหรัฐ (USGS) รายงานว่า เกิดแผ่นดินไหว 7.5 แมกนิจูด ณ เวลา 17.24 น.ตามเวลาไทย ซึ่งเป็นเหตุแผ่นดินไหวครั้งที่ 3 ภายในวันเดียว
ผู้เสียชีวิตจากเหตุแผ่นดินไหวที่ตุรกียังคงมีจำนวนเพิ่มขึ้นอย่างต่อเนื่อง โดยเจ้าหน้าที่เปิดเผยว่า ขณะนี้มีผู้เสียชีวิตมากกว่า 1,400 รายจากในตุรกีและซีเรีย ขณะที่บาดเจ็บมากกว่า 5,000 ราย
ประธานาธิบดีเรเซป ตอยยิบ เออร์โดกัน ผู้นำตุรกี แสดงความเสียใจต่อผู้ที่ได้รับผลกระทบจากเหตุแผ่นดินไหว และกำชับให้เจ้าหน้าที่เร่งให้ความช่วยเหลือต่อประชาชน
ด้านนายสุไลมาน ซอยลู รัฐมนตรีมหาดไทยตุรกี กล่าวเรียกร้องความช่วยเหลือจากต่างประเทศ โดยระบุว่า รัฐบาลได้ประกาศเตือนภัยแผ่นดินไหวที่ระดับ 4 ซึ่งเป็นระดับสูงสุด และบ่งชี้ถึงการรับความช่วยเหลือจากต่างประเทศ